71. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 363 της 22/26 Απρ. 1977 (ΦΕΚ Α΄ 113) Περί εξαιρέσεως του Οργανισμού Λιμένος Πειραιώς της εφαρμογής των διατάξεων των άρθρ. 5, 6, 7 παρ. 1, 8 και 21 του Ν.Δ. 496/1974. Έχοντες υπ’ όψιν: 1.Τας διατάξεις της παρ. 2 του άρθρ. 56 του υπ’ αριθ. 496/1974 Ν.Δ/τος «περί Λογιστικού των Νομικών Προσώπων Δημοσίου Δικαίου», ως αντικατεστάθησαν δια των διατάξεων του άρθρ. 15 του Νόμ. 369/1976, «περί τροποποιήσεως και συμπληρώσεως του Ν.Δ. 496/1974 κ.λ.π.». 2.Την υπ’ αριθ. 4/2.11.1976 Γνωμοδότησιν της Γνωμοδοτικής Επιτροπής Λογιστικού Νομικών Προσώπων Δημοσίου Δικαίου. 3.Την υπ’ αριθ. 183/1977 γνωμοδότησιν του Συμβουλίου της Επικρατείας, προτάσει των ημετέρων επι των Οικονομικών και Εμπορικής Ναυτιλίας Υπουργών, απεφασίσαμεν: Άρθρον μόνον.-Ο Οργανισμός Λιμένος Πειραιώς (Ο.Λ.Π.) εξαιρείται της εφαρμογής των διατάξεων των άρθρ. 5, 6, 7 παρ. 1, 8 και 21 του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου», ως ούτος ετροποποιήθη μεταγενεστέρως δια του Νόμ. 369/1976 «περί τροποποιήσεως και συμπληρώσεως του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου» κλπ. 